Dvije godine nakon izljeva nafte, proizvodnja kamenica u Louisiani i dalje pati 
Kamenice i dalje rijetke, potrošači se i dalje boje 
"Nada je sve što imamo, sve što nam je ostalo... nadamo se ćemo se moći održati, za iduću generaciju također." Prošle su već gotovo dvije godine od eksplozije na naftnoj platformi u Meksičkom zaljevu, u kojoj je poginulo 11 osoba, a blizu pet milijuna barela nafte isteklo u vode zaljeva. Bila je to najveća ekološka katastrofa u povijesti Sjedinjenih Država. Najteže pogođeni biznis u području zaljeva – uzgoj kamenica – nije se oporavio ni do današnjeg dana. Kamenice su i dalje rijetke, potrošači se i dalje boje konzumirati ih. Havarija naftne platforme Deepwater Horizon, prije blizu dvije godine, promijenila je živote braće Collins, koji žive u mjestu Golden Meadow, u Louisianinoj župi Lafourche. kaže Nick Collins, Nick i njegov brat Paul četvrta su generacija Collinsovih koja se bavi uzgojem i izlovom ostriga. U 90% područja pogođenog izljevom nafte sve što nalazimo mrtve su školjke, samo njihove ljušture, žali se Nick. Baš kao i njegov 12-godišnji sin i Nick je u obiteljskom biznisu od svojih dječačkih dana. Sada... nije siguran da on svojem sinu može osigurati posao kao što je njegov otac njemu. priča Nick. Ubrzo nakon nesreće u Meksičkom zaljevu, fond od 20 milijardi dolara bio je ustanovljen za pružanje pomoći onima koji su bili pogođeni izljevom nafte. Collins Oyster Company primila je $44.000, a Nick 14.000 dolara. To, kaže on, nije bilo dovoljno: BP i administracija predsjednika Obame imenovali su washingtonskog odvjetnika Kennetha Feinberga za vođenje i implementaciju sredstava iz fonda. Nick Collins i mnogi drugi u području kritiziraju ad-hoc distribuciju novca. Feinberg kaže – kritike idu u paketu, sastavni su dio priče. Prije izljeva nafte, Collins Oyster Company imala je prosjek od 60 do 80 vreća ostriga dnevno – između 2.700 i 3.600 kilograma. Prošle godine, situacija je bila tako teška da je kompanija na neko vrijeme morala zatvoriti vrata. A kompanija kojoj su braća Collins desetljećima prodavala svoje kamenice više od njih ne kupuje. Al Surseri, koji vodi P & J Oyster Processors and Distributors, kompaniju za preradu i distribuciju ostriga, kaže da u ovom trenutku ima samo dvoje honorarnih uposlenika. Priznaje da je otpuštanje ljudi koje dobro poznaje, s kojima je odrastao, za njega bila najteža stvar. kaže Kenneth Feinberg, jada se Nick Collins. Nickov brat dodaje: To je i sve što imamo, sve što nam je ostalo. British Petroleum, BP, nedavno je izdao priopćenje u kojemu je rečeno da je korporacija sada sve izravnala sa žrtvama katastrofe. Ali Nick Collins kaže da od njih još nije dobio ništa. I dok ne dobije, dodaje, morat će kraj s krajem spajati kako god zna i umije i nadati se da će moći preživjeti, da će se moći održati... za iduću generaciju također.